**INSTITUT ZA ETNOLOGIJU I FOLKLORISTIKU**

**Šubićeva 42, 10 000 Zagreb**

**E-mail:** **institut@ief.hr**

Na temelju članaka 38. i 40. Zakona o ustanovama, članka 36. Zakona o visokom obrazovanju i znanstvenoj djelatnosti (dalje u tekstu: Zakon) i članka 29. Statuta Instituta za etnologiju i folkloristiku, a u skladu s Odlukom Upravnog vijeća Instituta od 31. siječnja 2023. godine (Ur. broj: 2-05/01-23-01), raspisuje se

**NATJEČAJ**

**za imenovanje ravnatelja Instituta za etnologiju i folkloristiku**

Ravnatelj Instituta za etnologiju i folkloristiku imenuje se na četiri godine.

Za ravnatelja može biti imenovana osoba koja je hrvatski državljanin i koja, sukladno članku 36. Zakona, ispunjava uvjet da je izabrana na znanstveno radno mjesto višeg znanstvenog suradnika ili više radno mjesto u području humanističkih znanosti.

Pristupnici su obvezni, uz pisanu prijavu, priložiti izvornik ili presliku sljedećih dokumenata:

1. životopis,
2. dokaze o ispunjavanju uvjeta iz članka 36. Zakona,
3. domovnicu,
4. uvjerenje da se protiv pristupnika ne vodi kazneni postupak, ne starije od šest mjeseci,
5. prijedlog Plana rada, upravljanja i razvoja Instituta za etnologiju i folkloristiku u ravnateljskom mandatu.

Dokumente pod t. 3. i 4. moguće je dostaviti i u elektroničkom zapisu.

Rok za podnošenje prijava je **30 dana** od objave Natječaja u „Narodnim novinama“, dnevnom tisku i na službenim mrežnim stranicama Instituta za etnologiju i folkloristiku.

Izrazi koji se koriste u Natječaju u muškom rodu neutralni su i odnose se i na muške i na ženske osobe.

Na temelju čl. 13. Zakona o ravnopravnosti spolova na oglas se mogu javiti osobe obaju spolova.

Kandidati koji se pozivaju na pravo prednosti prilikom zapošljavanja sukladno:

1) čl. 102. Zakona o hrvatskim braniteljima iz Domovinskog rata i članovima njihovih obitelji,

2) čl. 9. Zakona o profesionalnoj rehabilitaciji i zapošljavanju osoba s invaliditetom,

3) čl. 48.f Zakona o zaštiti vojnih i civilnih invalida rata,

uz pisanu prijavu na Natječaj i dokaze o ispunjavanju uvjeta, dužni su priložiti i sve potrebne dokaze prema navedenim zakonima. Popis dokaza za kandidate koji se pozivaju na pravo prednosti sukladno Zakonu navedenom pod 1) dostupan je na poveznici na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>.

Nepotpune i nepravodobne prijave neće se razmatrati.

Prijave s dokazima u papirnatom i digitalnom obliku (*CD, USB stick*) treba poslati na adresu: Institut za etnologiju i folkloristiku, Šubićeva 42, 10000 Zagreb, s naznakom: „Natječaj za ravnatelja Instituta za etnologiju i folkloristiku - ne otvarati“.

Kandidati koji ispunjavaju uvjete propisane ovim natječajem bit će pozvani da Plan rada, upravljanja i razvoja Instituta za etnologiju i folkloristiku u ravnateljskom mandatu predstave svim zaposlenicima i Upravnom vijeću Instituta.

O rezultatu Natječaja pristupnici će biti obaviješteni u roku od 45 dana od dana isteka roka za podnošenje prijava.

Institut za etnologiju i folkloristiku